غاده صقر

غاده موسى ابراهيم صقر، وشهرتها الدكتوره غاده صقر عضو المجلس القومى للمرأة، واستاذ الاعلام السياسى بجامعة دمياط فى مصر وعضو مجلس النواب (2016-2021) كرسى الفردى مستقل عن دايرة بندر ومركز دمياط.

 المؤهلات العلميه 
سنة 1995، خدت غاده صقر البكالوريوس فى الاعلام التربوى (صحافه واذاعه وتليفزيون) من كلية التربيه النوعيه بدمياط اللى تبع وزارة التعليم العالى بتقدير جيد جداً، وبعدين عملت الماجستير فى اصول التربيه من جامعة القاهره بتقدير ممتاز سنة 2001 واتكلمت فيها عن دراستها المعالجه الصحفيه لشوية قيم اجتماعيه فى مجلات الاطفال المصريه فى ضوء الاهداف التربويه لمرحلة التعليم الأساسى، وخدت الدكتوراه فى اصول التربيه من جامعة الازهر سنة 2003 بعنوان معالجة الصحف المصريه لقضايا الشباب الاجتماعيه ومدى تمشيها مع احتياجات الشباب المصرى (دراسه تقويميه).

 الشغل فى الجامعه 
بدات غاده صقر شغلها اخصائية علاقات عامه تالت بتاريخ (1 سبتمبر 1995)، وبعدين اشتغلت معيده فى جامعة دمياط بتاريخ (1 مارس 1998)، وكملت شغلها الجامعى لحد ما بقت مدرس مساعد (2001) ومدرّس (2004) وأستاذ مساعد بتاريخ (21 يونيو 2017).

وفي يناير 2021 اتعينت غاده صقر رئيسه لقسم الاعلام بكلية التربيه النوعيه فى جامعة دمياط، وده بقرار من رئيس الجامعه وقتها.

كانت لها شوية اقتراحات قالتها فى لقاء اتعمل فى المركز المصرى لدراسات السياسات العامه بعنوان «اصلاح ماسبيرو» يوم 12 يوليو 2017 عن حرية الاعلام والصحافه وكان ضمن الناس اللى اتكلموا فى اللقاء المدير الإدارى للمركز المصرى لدراسات السياسات العامه، ومدير عام القطاع الاقتصادى بماسبيرو.

 المناصب البرلمانيه 
مسكت غاده صقر منصب أمين لجنة الاعلام والثقافه والآثار بالتزكيه جوه هيئة مكتب اللجان النوعيه بمجلس النواب، واخدت اصوات الاكتريه من اعضاء لجنة السياحه والطيران المدنى علشان تمسك أمانة اللجنه النوعيه البرلمانيه دى.. انضمت كمان لعضوية اللجان البرلمانيه: «لجنة الشباب والرياضه»، «لجنة الاسكان»، «لجنة الطاقه والثروه المعدنيه»

شاركت غاده صقر فى مداخلات ولقاءات كتير فى التلفزيون، منها مثلاً مداخله على قناة النهار للحديث عن قضية تيران وصنافير مع خالد صلاح ولقاء على قناة دريم مع وائل الابراشى وعلى قناة TEN برنامج «ستوديو النواب»، وعلى قناة القاهره والناس وقناة الحياه، وغيرهم كتير من البرامج حوالين قضايا مختلفه.

 المشروعات بقانون 
قدمت غاده صقر مشروع قانون لتعديل القانون رقم 77 لسنة 1943 والخاص بتعديل شوية مواد من قانون المواريث؛ علشان تزود عقوبة اللى يحرم حد من الورثه الشرعيين من نصيبه الشرعى سواء كان دكر أو انثى. وقدمت كمان مشروع قانون فيه تعديل لقانون حماية المبانى العامه والحيويه زى: الجوامع والكنايس والحدايق العامه والمناطق الاقتصاديه وغيرها؛ بحيث يتحاكم الارهابى اللى اتعدى على المنشآت دى قدام المحكمة العسكرية.

غاده صقر بتعمل انشطه جوه بلدها دمياط، كانت لها مبادره اسمها «مبادرة ستر بنتك» وكان هدفها مساعدة الشباب جوه مصر اللى داخلين ع الجواز يفرشوا شققهم من موبيليا محافظة دمياط؛ علشان تعالج ازمة صناعة الاثاث اللى ضربت محافظة دمياط. ومضت غاده صقر استمارة حمله شعبيه اسمها «علشان تبنيها». في مارس 2017 طلب وكيل لجنة الصناعه فى مجلس النواب رفع الحصانه عن غاده صقر.

 المشاركه في انتخابات مجلس النواب 
شاركت غاده صقر في انتخابات مجلس النواب كذا مره في سنين 2015 و2020 و2025، وقدرت في أول تجربه ليها سنة 2015 إنها تكسب وتوصل للبرلمان. بعد كده رجعت تاني تترشّح على نفس الدايره سنة 2020 لكنها ماقدرتش تحقق نفس النتيجه. وفي انتخابات 2025 بترجع تخوض المنافسه من جديد، وما فازتش برده في انتخابات مجلس النواب 2025. الجدول اللي تحت ده بيوضح تفاصيل مشاركاتها الانتخابيه من حيث صفتها، الدايره، الرموز الانتخابيه، وعدد الاصوات اللي حصلت عليها فى كل جوله.
+ الترشح لانتخابات مجلس النواب السنه  الصفه الانتخابيه  الحزب  الدايره  النظام الانتخابى الرمز الانتخابى عدد المرشحين الترتيب النهائىعدد الاصوات نسبة الاصوات المرحله  النتيجه  ابرز المنافسين ملاحظات 2015  مستقله  —  الدايره الاولانيه: بندر دمياط (قسم أول وتاني) ومركز دمياط فردي  الصقر 6 مرشحين في جولة الإعاده  3 33631 صوت 26.69%  جولة الإعاده 15px فازت اسامه العبد، ضياء داود، سامى سليمان، السيد الريدى، ياسر الديب كانت اول ست توصل لجولة الإعاده في انتخابات مجلس النواب بمحافظة دمياط سنة 2015.
 قالت وقتها إنها نزلت الانتخابات كمستقله لأنها ما لقتش اللي بتدور عليه جوه الأحزاب.
 صرّحت بعد الفوز إن حملتها واجهت استخدام واسع للـ "مال السياسي" من بعض المنافسين،   لكنها قالت إن وعي الناس في دمياط هو اللي رجّح كفتها.
 بعد دخولها البرلمان، أشارت إن زيادة عدد النائبات كانت خطوة مهمة وخلّت الشغل   التشريعي أكتر تنوع.
 قالت ان اولوياتها شملت ملفات الزراعه والصحه والاقتصاد، وكمان مشاكل الصنايعيه   الصغيرين في صناعة الموبيليا والصيادين في دمياط. 2020  مستقله  —  الدايره الاولانيه: بندر ومركز دمياط وراس البر ودمياط الجديده وكفر البطيخ وتوابعها  فردي  التلفزيون 40 مرشح  9 2180 صوت 1.57%  الجوله الاولانيه 15px ما فازتش ضياء داود، ضياء بصل، أيمن رخا، سامى سليمان، محمد الماشطه ظهرت تقارير صحفيه اتكلمت عن انتقادات لأدائها البرلماني في الدوره اللي قبلها.
 غاده صقر من ناحيتها قالت إن الانتقادات دي "تصفية حسابات" من أطراف زعلت من   مواقف خادتها في شغل يخص الصالح العام.
 خلال فترة الدعايه، كانت بتشارك في فعاليات ومناسبات كتير في الدايره،   ولفتت الأنظار بطريقتها المختلفة في التواصل مع الناس، وحرصت إنها تتواجد وسط الأهالي وتتصور معاهم. 2025  حزبيه  حزب المؤتمر الدايره الاولانيه: بندر ومركز دمياط وراس البر ودمياط الجديده وكفر البطيخ وتوابعها  فردي السيف 20 مرشح  9 2263 صوت 4.09%  الجوله الاولانيه 15px ما فازتش فوزى الجوجرى، ضياء داود، احمد بعيت، عليوه السرى  قبل اخر يوم فى الانتخابات، غاده صقر طلعت بوست على حسابها الشخصى ع فيسبوك. قالت فيه إنها سامعه الكلام اللى الناس بتقوله على شغلها زمان في البرلمان من 2016 لحد 2021، وإنها عارفه ان اللى عملته ماكانش على قد كل توقعات الناس. بس بتقول إنها كانت بتحاول على قد ما تقدر توفق بين طلبات اهل البلد وبين اللى كان متاح يتعمل وقتها.
وبعد ما النتيجه طلعت... راحت منزله بوست تانى، وقالت فيه ان اللى حصل في الدايره ماكانش تمام، وفيه حاجات اثرت على نزاهه الانتخابات، على كلامها يعنى. وبتقول كان فيه رشاوى انتخابيه وتجاوزات فى الاجراءات. وطالبه انهم يفتحوا تحقيق ويتأكدوا من المحاضر والشكاوى... وكمان ناشدت الريس والمجلس القومى للمرأه يتدخلوا ويشوفوا موضوع حق الناخبين اللى اتظلمت ارادتهم.

تصنيف:اعضاء مجلس النواب المصرى
تصنيف:سياسيين مصريين
تصنيف:خريجين جامعة دمياط
تصنيف:خريجين جامعة القاهره
تصنيف:خريجين جامعة الازهر